Paxtakor (futbol klubi)

Paxtakor FK – Oʻzbekistonning yetakchi futbol jamoasi. 1956-yil tashkil etilgan. Paxtakor poytaxt Toshkent shahrida joylashgan boʻlib, Oʻzbekiston Superligasida ishtirok etadi.

36 mavsum (1956—1991) UzSSR chempionatining turli ligalarida, shu jumladan Oliy ligada oʻynadi. „Paxtakor“ oliy darajadagi Sovet futbol ligasida oʻynagan yagona oʻzbek klubi boʻlgan va Sovet kubogi finalida ishtirok etgan yagona Markaziy Osiyo klubi edi 1992-yildan muntazam Oʻzbekiston chempionati Oliy ligasi (2018-yildan – Superliga)ning doimiy ishtirokchisi.

 Jamoa nomi 
Paxta (پخته) soʻzi forscha paxta maʼnosini bildiradi va „kor“ (کار) کاشتن, (soʻzi ḵạsẖtn, kâshtan (eroncha forscha talaffuz), koshtan, kishtan (tojikcha forscha talaffuz)) feʼlidan boʻlib, „ekin qilish“ maʼnosini bildiradi; shuning uchun „Paxtakor“ birikmasi ish nomini hosil qiladi va soʻzma-soʻz paxtakor degan maʼnoni anglatadi.

 Tarixi 
"Paxtakor" futbol klubi – Toshkent shahri sharafini himoya qiluvchi, Oʻzbekistondagi eng mashhur futbol klublaridan biri. Klubga 1956-yil 8-aprel kuni asos solingan. 36 mavsum davomida (1956—1991) SSSR birinchiligining turli ligalarida ishtirok etgan. „Paxtakor“ SSSR Oliy Ligasida toʻp surgan Oʻzbekistonning yagona klubi, shuningdek, SSSR Kubogi finaliga chiqqan Oʻrta Osiyoning yagona jamoasi hisoblanadi.

1992-yildan boshlab Oʻzbekiston Oliy Ligasining doimiy vakili. „Paxtakor“ 8 karra Oʻzbekiston chempioni hisoblanadi, xususan, olti chempionlik sovrini 2002—2007 yillar oraligʻida ketma-ket qoʻlga kiritilgan. „Paxtakor“, shuningdek, Oʻzbekiston Kubogida eng koʻp – 10 marta gʻolib chiqqan yagona jamoa boʻlib, Kuboklardan yettitasi 2001—2007-yillarda qoʻlga kiritilgan. „Paxtakor“ futbolchilari turli yillarda jami yetti marta Oʻzbekistonning eng yaxshi futbolchisi deya topilgan, murabbiylari esa ikki marta mavsum yakuniga koʻra Oʻzbekistonning eng kuchli murabbiyi deb topilgan.

„Paxtakor“ OFK Chempionlar Ligasining yagona doimiy ishtirokchisi boʻlib, jamoa 2003 va 2004-yilgi mavsumlarda musobaqa yarim finaliga qadar yetib bora olgan. 2022-yil iyuldan „Paxtakor“ asosiy jamoasi bosh murabbiyi sifatida Maksim Shatskix bilan kelishuvga erishildi. Jismoniy tayyorgarlik murabbiyi sifatida ukrainalik Vitaliy Shpanyuk taklif etildi. 51 yoshli mutaxassis faoliyati davomida Ukrainaning „Kremen“, „Arsenal“, „Slavutich“, „Karpati“, „Lvov“, „Vorskla“ va LNZ, Rossiyaning „Anji“, „Rotor“, Gruziyaning „Dinamo“ Tbilisi klublarida ishlagan. Shuningdek, uch yarim yil davomida Ukraina milliy terma jamoasida ishlaganhttp://www.pakhtakor.uz/news/cnews/6385. Shimoliy makedoniyalik Slavche Voyneski mutaxassis bilan „Paxtakor“ oʻrtasidagi shartnoma muddatidan oldin bekor qilindihttp://www.pakhtakor.uz/news/cnews/6377.

 SSSR Ligasi 
1956-yil Toshkentda tashkil etilgan „Paxtakor“ jamoasi qisqa fursat ichida xalqning sevimli jamoasiga aylandi. Dastlabki yillarni „Paxtakor“ning oyoqqa turib olish davri sifatida koʻrsatish mumkin. Jamoa tashkil etilganidan keyin SSSR chempionatining B klass musobaqasida ishtirok eta boshladi. Toʻrt yil mobaynida Bextenev, Xodotov va Olshanskiy qoʻl ostida B klassda qatnashgan „Paxtakor“ oʻzi uchun zarur tajribani toʻpladi. qayd etilayotgan natijalar yildan-yilga yaxshilanib bordi. Masalan, oʻzining debyut mavsumida „Paxtakor“ 13-pogʻonadan oʻrin egallagan boʻlsa, bir yil oʻtgandan soʻng bu koʻrsatkich uchtaga yuqoriladi. Keyingi ikki mavsumda ishonchli toʻp tepgan oʻzbek futbolining bayroqdor klubi oliy ligada ishtirok etish huquqini qoʻlga kiritdi. Ushbu yillar ichida Motorin, Azizxoʻjaev, Maqsudov, Tazetdinov, Borkin, Vitkalov, Sheffer, Kozenkov singari futbolchilar yaxshi saviyada oʻyin namoyish qilishdi.

1960-yildan boshlab „Paxtakor“ oliy ligada qatnashishni boshladi. Bosh murabbiylikka Aleksandr Keller taklif etildi. Kuchlilar ligasidagi ilk oʻyinini „Paxtakor“ 9-aprel kuni Toshkentda Moskvaning „Torpedo“ klubiga qarshi oʻtkazdi. Tarixiy uchrashuvda „Paxtakor“ sharafini mazkur futbolchilar himoya qilishdi: Pshenichnikov, Azizxoʻjaev, Kozenkov, Suyunov, Semenov, Tojirov, Timoxin, Motorin, Krasnitskiy, Tazetdinov (sardor), Feofanov. Umumiy hisobda esa jamoa mavsumni 14-oʻrinda yakunladi. Keyingi mavsumda deyarli oldingi yilgi natija takrorlangan boʻlsa-da, turnir jadvalida toʻrt pogʻona yuqoriga oʻsish kuzatildi. Oradan bir mavsum oʻtgach, 1962-yilda „Paxtakor“ SSSR chempionatlari tarixidagi eng yaxshi natijasidan birini qayd etdi. Butun chempionatni yaxshi oʻtkazgan „paxtakorchilar“ mavsum yakunida oltinchi oʻrindan joy olishdi. Bu oʻsha davrda yosh boʻlgan klub uchun juda yaxshi koʻrsatkich edi. Agar yana olti ochko qoʻlga kiritilganda, Oʻzbekiston faxri sanalgan klubimiz kumush medallarga sazovor boʻlishi ham mumkin edi. Biroq 1963-yil jamoa oʻz oʻyinini namoyish eta olmadi va pastki ligaga tushib ketdi. Murabbiy Kellerning oʻrnini esa Gavriil Kachalin egalladi. 1964-yil ikkinchi guruhda uchinchi oʻrinni egallagan „Paxtakor“ yana oliy ligaga qaytdi. Bir mavsum ichida jamoani Aleksandr Abramov, Saveliy Sofronov va Boris Nabokov boshqarganini alohida eslab oʻtish joiz.1975-yilgi mavsumda jamoa avvalgi shashtini saqlab qola olmadi va oliy ligani tark etdi. Chempionat oʻrtasida Gavriil Kachalin ikkinchi marta bosh murabbiylikni qoʻlga oldi. Mavsum muvaffaqiyatsiz kechgan boʻlsa-da, ishqibozlarni juda quvontiradigan natijalar ham kuzatildi. Masalan, 17-oktyabr kuni Toshkentda Kievning „Dinamo“ klubi 5:0 hisobida tor-mor etildi. Xadzipanagis, An (2) va Isoqovning (2) kiritgan toʻplari oʻsha yil Yevropada oʻzini koʻrsatgan „Dinamo“ning sharmandali tarzda magʻlubiyatga uchrashiga sabab boʻldi.

Umuman olganda, 1965-yil „Paxtakor“ Moskva jamoalarini „qaqshatishi“ bilan koʻchpilikning eʼtiborini tortgan. Oʻtkazilgan oʻn uchrashuvning faqat bittasida „Torpedo“ga imkoniyat boy berilgan. Oradan bir yil oʻtgach, 1966-yilgi mavsumda ham natija deyarli avvalgi chempionatnikidek boʻlgan. Lekin bu safar „Paxtakor“da bronza medallarini qoʻlga kiritish uchun imkoniyat yuzaga kelgandi. Afsuski, oxirgi besh turda birorta ham gʻalabaga erishilmagani sababli sovrindorlar qatoriga kirish orzusi chippakka chiqqan. 1968-yil yana murabbiy almashdi. End Yevgeniy Yeliseev jamoani ustozlik qilishga kirishdi. U jamoa faxri sanalgan Gennadiy Krasnitskiyni tarkibga kiritmadi, lekin gol urishda muammolarga duch kelingani uchun Gena ikkinchi davrada safga qaytarildi. hujumda Krasnitskiy – Abduraimov tandemi koʻp yillardan samarali oʻynab kelgani sababli tajribali futbolchisiz oʻyinni tashkil etish qiyin boʻldi. Chempionatda 17-oʻrin egallangan boʻlsa-da, „Paxtakor“ ishqibozlarni SSSR Kubogidagi muvaffaqiyatli ishtirok bilan xursand qildi. „Dinamo“ (Batumi), „Sokol“ (Saratov), „Zarya“ (Lugansk) va „Shaxtyor“ (Donetsk)ni dogʻda qoldirgan „Paxtakor“ finalda „Torpedo“ (Moskva) bilan toʻqnash keldi. 8-noyabr kuni oʻtgan uchrashuvda mazkur tarkib maydonda harakat qildi:

Lyubartsev, Dotsenko, Shtern, Naumenko, Inoyatov, Rahmatullaev, Varyuxin, Bektoshev (Isoqov, 74), Abduraimov, Krasnitskiy, Ibragimov. Bahsning 52-daqiqasida Yuriy Savchenko tomonidan kiritilgan yagona toʻp oʻyin taqdirini hal etdi va moskvaliklar kubokni qoʻlga kiritishdi. Shunga qaramay, Yeliseev shogirdlari Yevrokuboklarga yoʻllanma olishlariga bir qadam qolgani bilan faxrlana oladilar. Shuningdek, Birodar Abduraimov chempionat oʻyinlarida 22 gol urib, tbilisilik Gavasheli bilan birga toʻpurarlar roʻyxatining yuqorisidan joy oldi. Chempionatning eng kuchli 33 futbolchisi qatoridan Abduraimovning oʻrin olgani mutaxassislar oʻsha yilgi toʻpurar sifatida hujumchimizni tan olishganini koʻrsatib turibdi.

1969 va 1970-yillarda yana Yakushin bosh murabbiylikni oʻz qoʻliga oldi. Jamoa 16 va 13-oʻrinlarni egalladi. 1969-yil „Krilya Sovetov“ bilan Toshkentdagi uchrashuvda jamoa afsonasi Gennadiy Krasnitskiy mamlakat chempionatidagi yuzinchi golini urishga erishdi.

1971-yil klubni oʻz tarixidagi eng yuqori oʻringa olib chiqqan Keller Toshkentga qaytdi. Biroq Krasnitskiy endi yordamchi murabbiy boʻlib faoliyatini davom ettira boshladi, yaʼni u katta futboldagi faoliyatini tugatdi. Bu esa qimmatga tushdi. Yetakchisidan ayrilgan jamoa oʻyin uslubini oldingidek saqlab qololmadi va birinchi ligaga tushib ketdi. Keyingi mavsumda „Paxtakor“ni Vyacheslav Solovev boshqardi. U bir yilning oʻzidayoq „Paxtakor“ni yuqori ligaga qaytardi. 33 uchrashuvda 34 toʻp kiritgan Birodar Abduraimov birinchi liga toʻpurariga aylandi. Xulosa qiladigan boʻlsak, ushbu yillar davomida Pshenichnikov, Shtern, Inoyatov, Rahmatullaev, Abduraimov, Krasnitskiy, Ibragimov, Isoqov, Varyuxin, Turgʻunov, Dotsenko, Lyubartsev, Bektoshev va boshqa bir qator oʻyinchilar ajoyib harakatlari bilan muxlislar mehrini qozonishdi.

 SSSR Musobaqlarida eng koʻp oʻyin oʻtkazgan futbolchilar 
 №  Oʻyinchi  Oʻyinlar1.Birodar Abduraimov – 3022.Gennadiy Krasnitskiy – 2473.Vitaliy Suyunov – 2114.Vladimir Shtern – 3015.Toʻlagan Isoqov – 1906.Viktor Varyuxin – 1867.Vladimir Tojirov – 1868.Hamid Rahmatullayev – 1849.Gennadiy Denisov – 17710.Yuriy Pshenichnikov – 177

 №  Oʻyinchi  Oʻyinlar11.Bahodir Ibrohimov – 17412.Aleksandr Yanovskiy – 15913.Viktor Naumenko – 15614.Axrol Inoyatov – 15415.Mixail An – 13816.Maqsud Sharipov – 13517.Nuriddin Amriyev – 13418.Andrey Yakubik – 13119.Aleksandr Korchenov – 12620.Valeriy Muxin – 120

 Klubning mavsum boʻyicha eng sermahsul oʻyinchilari: 
 Yil  Oʻyinchi  Gollar1956Mihail Borkin— 11 (D-2)1957Mihail Borkin— 11 (D-2)1958Gennadiy Krasnitskiy— 12 (D-2)1959Gennadiy Krasnitskiy— 12 (D-2)1960Gennadiy Krasnitskiy— 191961Gennadiy Krasnitskiy— 201962Birodar Abduraimov— 81963Gennadiy Krasnitskiy— 141964Gennadiy Krasnitskiy— 16 (D-2)1965Gennadiy Krasnitskiy— 131966Gennadiy Krasnitskiy— 101967Gennadiy Krasnitskiy— 101968Birodar Abduraimov— 221969Vyacheslav Bektoshev— 8Gennadiy Krasnitskiy— 81970Vladimir Rodionov— 71971Birodar Abduraimov— 71972Birodar Abduraimov— 34 (D-2)1973Birodar Abduraimov— 12
YilOʻyinchiGollar1974Mixail An— 111975Mixail An— 81976Vladimir Fyodorov— 16 (D-2)1977Mixail An— 10 (D-2)1978Konstantin Bakanov— 7Vladimir Fyodorov— 71979Viktor Churkin— 51980Andrey Yakubik— 81981Andrey Yakubik— 131982Andrey Yakubik— 231983Andrey Yakubik— 151984Igor Shkvirin— 91985Ayder Zeytullayev— 11 (D-2)1986Ayder Zeytullayev— 13 (D-2)1987Marat Kabayev— 16 (D-2)1988Aleksandr Mishel— 12 (D-2)1989Azamat Abduraimov— 13 (D-2)1990Igor Shkvirin— 37 (D-2)1991Igor Shkvirin— 14
Vladimir Fyodorov, Yuriy Pshenichnikov, Gennadiy Krasnitskiy va Mixayl An birinchi SSSR terma jamoasi tarkibida oʻynashgan (Vasilis Xatzipanagis, Mirjalol Qosimov va Mustafa Belyalov SSSR olimpiya terma jamoasida oʻynagan)

 Paxtakor-1979 
Asosiy maqola: Dneprodzerjinsk ustidagi avia to‘qnashuv
1979-yilgi mavsumda jamoa Kochetkov boshchiligida start oldi, lekin chempionat oʻrtalarida qayd etilgan qoniqarsiz natijalar sababli uning oʻrnida Oleg Bazilevich ish boshladi. Shundan soʻng „Paxtakor“ birinchi davra oxirida raqiblarini ketma-ket magʻlubiyatga uchratdi va turnir jadvalida yuqoriga koʻtarilishni boshladi. Ammo 11-avgust kuni yuz bergan mash’um fojea jamoamizning 17 nafar aʼzosini hayotdan olib ketdi. 1979-yilning 11-avgust sanasi oʻzbek futbol jamoatchiligi uchun qora harflar bilan yozib qoʻyilgan. Oʻsha voqeaga ham tezda 34-yil boʻldi. Butun xalqning aza tutishiga sabab boʻlgan hodisa Dneproderjinsk osmonida sodir boʻlgan.

Toshkent vaqti boʻyicha soat 13 dan 35 daqiqa 38 soniya oʻtdi. Shu lahzada Toshkent-Gurev-Donetsk-Minsk reysida parvoz qilayotgan TU-134 samolyoti Chelyabinsk-Kishinyov reysini bajarayotgan shu rusumdagi boshqa samolyot bilan toʻqnashib ketdi. Fojea erdan 8400 metr balandlikda yuz berdi va ikki samolyot bortida boʻlgan 178 kishi halok boʻldi. Ular orasida oʻsha vaqtda oʻzbek futbolining faxri hisoblangan „Paxtakor“ning 17 nafardan iborat tarkibi ham boʻlgan. Afsuski, dispetcherning xatosi ikki yuzga yaqin insonlarni bu hayotdan olib ketdi. Ushbu halokatdan juda koʻpchilik oʻzini yoʻqotib qoʻygan. Chunki oʻsha mavsumda „Paxtakor“ ishonchli oʻyin koʻrsatib, yuqori oʻrinlardan joy egallashga haqli ekanligini isbotlab kelayotgandi. hatto, baʼzi mutaxassislar jamoaning yaqin yillar ichida Yevrokuboklarda oʻynashi mumkinligi toʻgʻrisida taxmin qilayotgandi. Fojea oqibatida nafaqt koʻplab insonlar halok boʻldi, balki bu oʻzbek futbolining rivojlanishiga ham oʻzining salbiy taʼsirini koʻrsatdi. Tasavvur qiling, oʻshanda bizning eng yaxshi futbolchilarimiz dunyodan koʻz yumdi. Natijada bir butun bir avloddan ajralib qoldik. Agar oʻsha halokat boʻlmaganda futbolimiz hozirgi saviyasidan ikki-uch barobar yuqoriroq boʻlishi mumkin edi. Futbol klubining baʼzi aʼzolari Toshkentdagi shahardagi Botkin qabristoniga dafn qilindi va u yerda ularga haykal oʻrnatildi. „Paxtakor“ 1979-yilda va undan keyingi bir necha chempionatlarda ushbu fojia tufayli boshqa klublar koʻngillilari hisobiga mustahkamlandi. Bundan tashqari, SSSR futbol chempionati reglamentiga modda kiritildi, unga koʻra, 3 yil davomida, natijalardan qatʼi nazar, „Paxtakor“ sovet futboli oliy ligasidagi oʻrnini saqlab qoldi.
Samoda halok boʻlgan oʻyinchi va jamoa aʼzolarining roʻyxati mazkur insonlardan iborat:

 Texnik xodimlar 

 Idgay Borisovich Tazetdinov – Bosh murabbiy,
 Vladimir Vasilevich Chumakov – Shifokor,
 Mansur Inomjonovich Tolibjonov – Maʼmur,

 Futbolchilar 

 Mixail An,
 Vladimir Fyodorov,
 Olim Ashirov,
 Ravil Agishev,
 Konstantin Bakanov,
 Yuriy Zagumennix,
 Aleksandr Korchenov,
 Nikolay Kulikov,
 Vladimir Makarov,
 Sergey Pokatilov,
 Viktor Churkin,
 Sirojiddin Bozorov,
 Shuhrat Eshboʻtayеv,
 Vladimir Sobirov.

 Paxtakor 1980-1991 
1980 va 1981-yilllarda jamoaga berilgan engillik bejizga boʻlmagani oʻz isbotini topdi. Chempionatda 16 va 18-oʻrinlar egallandi. Bosh murabbiylik faoliyatini 1980-yilning oʻrtalarida boshlagan Ishtvan Sekech 1982-yil jamoani oʻz tarixidagi eng yuqori oʻringa yana bir marta olib chiqdi. Afsuski, sovrinli pogʻonalarga etish uchun besh ochkogina etishmadi. Shunga qaramay, oʻsha yildagi ishtirok muxlislarga olam-olam quvonch ulashdi.

Afsuski, 1984-yilgi mavsum „Paxtakor“ uchun omadsiz keldi va klub bilan yuqori choʻqqiga koʻtarilgan Sekech quyiga shoʻngʻishga ham majbur boʻldi. Bu safar birinchi ligaga „sayr“ naqd olti yilga choʻzildi. Faqat 1990-yilda Fyodor Novikov „Paxtakor“ni oliy ligaga qaytardi. Magometov, Pyatnitskiy, Makarov, Sinelobov, Miklyaev, Bondarenko, Gess, Zeytullaev, Nortojiev, Kovshov, Qosimov, Abduraimov, Bilolov singari futbolchilar oʻz mahoratlarini yorqinroq namoyish qilishdi.

1991-yil oxirgi marta SSSR chempionatlari oʻtkazilgani bilan tarixda qolgan. „Paxtakor“ 14-oʻrinni egallab, oʻz oʻrnini saqlab qolishga erishdi. SSSR birinchiliklari tarixidagi soʻnggi uchrashuvini „Paxtakor“ Axrol Inoyatov qoʻl ostida oʻtkazdi. Shu tariqa Sobiq Ittifoq chempionatlari nihoyasiga etdi va barcha mamlakatlar oʻzlarining mustaqil birinchiliklarini tashkil eta boshlashdi. Shu jumladan, Oʻzbekiston ham.

 Oʻzbekiston Oliy Ligasi 
1992-yil „Paxtakor“ Fargʻonaning „Neftchi“ jamoasi bilan birinchi marotaba oʻtkazilgan Oʻzbekiston oliy ligasida bir xil ochko toʻplab qoʻsh chempion boʻldi. 1993-yilgi mavsumni Bahodir Ibrohimov qoʻl ostida oʻtkazgan jamoa chempionat oltin medallariga erisha olmadi, lekin muxlislarni mamlakat kubogini qoʻlga kiritib, xursand qildi. 1995-yil gollandiyalik mutaxassis Xans Ferel jamoada ish boshladi. Uning boshchiligida sovrinli oʻrinlar egallanmadi, lekin „Paxtakor“ ishtirokidagi sermahsul uchrashuvlar muxlislarga juda maʼqul keldi. 1996-yil kubok finalida „Neftchi“ga penaltilar seriyasida imkoniyatning boy berilgani bilan yodda qoldi. Buni qarangki, oʻshanda penaltini aniq amalga oshira olmagan Andrey Akopyants oradan bir yil oʻtgach, qoʻshimcha vaqtda fargʻonaliklar darvozasini ishgʻol qildi va „Paxtakor“ga ikkinchi kubokni keltirdi. Bu oʻsha mavsumda chempionatdagi muvaffaqiyatsizlikni unutishga yordam berdi.

1998-yilgi mavsumni katta oʻzgarishlar bilan boshlagan „Paxtakor“ning oltin medallarni qoʻlga kiritishi taxmin qilingandi va shunday boʻldi ham. Chempionatni bir tekisda oʻtkazgan jamoa yakunda turnir jadvalining eng yuqori pogʻonasidan oʻrin oldi. Klubni navbatdagi chempionlikka braziliyalik murabbiy Ubiraja Vega da Silva olib kelgani eʼtiborga molik hol. Oʻsha mavsumda Pavel Bugalo, Rustam Shaymardanov, Aleksandr Xvostunov, Baxtiyor Qambaraliev, Baxtiyor Ashurmatov, Murod Aliyev, Nikolay Shirshov, Otabek Pirmatov, Mirjalol Qosimov, Andrey Akopyants, Noʻmon Nurmatov, Dilmurod Nazarov, Azamat Abduraimov, Sobir Xodiyev va Igor Shkvirin singari futbolchilarini oʻzlarini koʻrsatishdi.

Afsuski, 1999 va 2000-yilgi mavsumlar „Paxtakor“ uchun omadsiz kechdi. Jamoa mos ravishda 4 va 7-oʻrindan joy oldi. Nihoyat, 2001-yilga kelib ijobiy oʻzgarishlar yuzaga keldi. Chempionatda kumush medallar koʻlga kiritilgan boʻlsa, Oʻzbekiston Kubogi uchinchi bor klub muzeyiga keltirildi. Final uchrashuvida Leonid Koshelev tomonidan kiritilgan ikki toʻp jamoaga „Neftchi“ ustidan 2:1 hisobida gʻalaba keltirdi. Shu tariqa „Paxtakor“ning „oltin era“si boshlandi.
2001-yildan keyingi davr „Paxtakor“ tarixida oltin xariflar bilan bitiladigan boʻldi. Jamoani mahalliy tadbirkorlardan Botir Rahimov jamoani qayta jonlanishida muhim oʻrin tutdi. Jamoa tarkibi tubdan yoshartirib yuborilishi natijasida, kuchli jamoa shakillandi va „Paxtakor“ 2008-yilgacha ichki musobaqalarda gʻoliblikni oʻzida saqlab kelishga erishdi.

Shuningdek, stadion toʻliq taʼmirdan chiqarildi, jamoa akademiyasi ishga tushdi va klub professional tizimda ishlashga oʻtdi. Bundan tashqari, yangi tashkil etilgan Osiyo chempionlar ligasining dastlabki ikki mavsumida yarim final zabt etildi. Albatta, bu kabi faktlar jamoaning juda yaxshi natijalarni qayd etganini isbotlab turibdi. Bu yillar ichida „Paxtakor“ga Toshmurod Ogʻamurodov, Viktor Jalilov, Ravshan Haydarov va Valeriy Nepomnyashchiy singari tajribali murabbiylar ustozlik qilishdi. qoʻlga kiritilgan natijalar ham shunga yarasha boʻldi. Ketma-ket olti mavsum mobaynida jamoa Oʻzbekiston chempionati va Kubogida gʻolib chiqdi. Bir yillik tanaffusdan soʻng 2009-yil kubok yana qoʻlga kiritildi. Ignatiy Nesterov, Leonid Koshelev, Server Jeparov, Anvar Soliyev, Temur Kapadze, Odil Ahmedov, Asror Aliqulov, Anzur Ismoilov, Zayniddin Tojiev, Ildar Magdeev, Aleksandr Geynrix, Ilhom Suyunov, Temur Joʻrayev va boshqa bir qator futbolchilar gʻalabalarga munosib hissalarini qoʻshishdi.

2011-yil yana bir bor Oʻzbekiston Kubogiga ega chiqildi. 2012-yil esa muxlislar 4-yillik tanaffusdan jamoaning chempionlikka erishganini bayram qilishdi. Bu safar oltin medallar chempionatlar tarixidagi eng yosh tarkib bilan qoʻlga kiritildi. 2014-yil esa chempionlikka magʻlubiyatsiz mavsumdan keyin erishildi. 2015-yil ham oltin medallarga ega chiqildi.

2017-yilda klub tarixida yangi davr boshlandi. „Paxtakor“ Prezidenti etib Bobur Shodiyev tayinlandi va jamoani boshqarish uchun yevropalik mutaxassislar guruhi taklif etildi. Gruziyalik sobiq futbolchi va hozirda murabbiy Shota Arveladze „Paxtakor“ga ustozlik qilishga kirishdi. 2019-yil jamoa Oʻzbekiston klublari tarixida birinchi bor treblga erishib, Oʻzbekiston chempionati, Oʻzbekiston Kubogi va Liga Kubogida zafar quchdi.

 Sovet ittifoqi musobaqalardagi natijalar 
MavsumLigaSSSR KubogiEng yaxshi toʻpurarMurabbiylarDiv.OʻrinOʻGʻDMUGOʻGOIsmLiga1956Birinchi liga133412616445330Oʻtkazilmagan Mihail Borkin11 Valeriy Bextenev1957Birinchi liga103096153639243-zona Mihail Borkin11 Yuriy Xodotov
 Lev Olshanskiy1958Birinchi liga430141065533381/4 final Gennadiy Krasnitskiy12 Lev Olshanskiy1959Birinchi liga42613674033326-zona Gennadiy Krasnitskiy12 Lev Olshanskiy1960Oliy Liga143011712364429 Gennadiy Krasnitskiy19 Aleksandr Keller1961Oliy Liga1030118114461301/16 final Gennadiy Krasnitskiy20 Aleksandr Keller1962Oliy Liga620157103639371/16 final Birodar Abduraimov8 Aleksandr Keller1963Oliy Liga2038413214483211/16 final Gennadiy Krasnitskiy14 Aleksandr Keller
 Gavriil Kachalin1964Birinchi liga338161395533451/32 final Gennadiy Krasnitskiy16 Aleksandr Abramov
 Saveliy Safronov

 Boris Nobokov1965Oliy Liga10321012103440321/16 final Gennadiy Krasnitskiy13 Mixail Yakushin1966Oliy Liga936101883632381/8 final Gennadiy Krasnitskiy10 Mixail Yakushin1967Oliy Liga1536519123142291/4 final Gennadiy Krasnitskiy10 Boris Arkadyev1968Oliy Liga173891118426129Final Birodar Abduraimov22 Boris Arkadyev1969Oliy Liga1734139123536351/16 final Gennadiy Krasnitskiy
 Vyacheslav Bektoshev8 Mixail Yakushin1970Oliy Liga1332812122846281/8 final Vladimir Rodionov7 Mixail Yakushin1971Oliy Liga1530810122946261/8 final Birodar Abduraimov7 Aleksandr Keller1972Birinchi liga13824777436551/16 final Birodar Abduraimov34 Vyacheslav Solovyov1973Oliy Liga123092193744201/8 final Birodar Abduraimov12 Vyacheslav Solovyov1974Oliy Liga8301010104544301/16 final Mixail An11 Vyacheslav Solovyov1975Oliy Liga153087153144231/4 final Mixail An8 Vyacheslav Solovyov
 Gavriil Kachalin1976Birinchi liga338181286331481/16 final Vladimir Fyodorov16 Anatoliy Bashashkin
 Gennadiy Krasnitskiy

 Aleksandr Kochetkov1977Birinchi liga238191455728521/4 final Mixail An10 Aleksandr Kochetkov1978Oliy Liga113098134243261/8 final Vladimir Fyodorov
 Konstantin Bakanov7 Aleksandr Kochetkov1979Oliy Liga934119144253303-zona Viktor Churkin5 Aleksandr Kochetkov
 Oleg Bazilevich1980Oliy Liga163498172643261/4 final Andrey Yakubik8 Sergey Mosyagin
 Ishtvan Sekech1981Oliy Liga183475223458196-zona Andrey Yakubik13 Ishtvan Sekech1982Oliy Liga6341311104238371/4 final Andrey Yakubik23 Ishtvan Sekech1983Oliy Liga1034139123734351/8 final Andrey Yakubik15 Ishtvan Sekech1984Oliy Liga1734105193758251/16 final Igor Shkvirin9 Ishtvan Sekech1985Birinchi liga14381413114838411/16 final Ayder Zeytullayev11 Ishtvan Sekech
 Viktor Tixonov1986Birinchi liga17461510214673401/16 final Ayder Zeytullayev13 Viktor Tixonov1987Birinchi liga7421612144744441/32 final Marat Kabayev16 Birodar Abduraimov1988Birinchi liga5422110116438521/8 final Aleksandr Mishel12 Birodar Abduraimov1989Birinchi liga12421611155944431/64 final Azamat Abduraimov13 Viktor Nosov1990Birinchi liga23823878045541/8 final Igor Shkvirin37 Fyodor Novikov1991Oliy Liga143097143745471/64 final Igor Shkvirin14 Fyodor Novikov
 Axrol Inoyatov

 Aleksandr Tarxanov19921/8 final

 Mahalliy musobaqalardagi natijalar 
MavsumLigaOʻzbekiston KubogiEng yaxshi toʻpurarDiv.OʻrinOʻyinGʻDMUGOʻGONameLeague1992Oʻzbekiston Superligasi1322435944051Birinchi bosqichValeriy Kechinov2419932302073742947GʻolibShuhrat Maqsudov1519948301398563735Yarim final19954302055702765Chorak final199663015312503048Ikkinchi oʻrinDilmurod Nazarov
Ravshan Bozorov1219975341879653561Gʻolib19981302442962976Yarim finalMirjalol Qosimov
Igor Shkvirin2219994301848694258Chorak final200073817912675160Igor Shkvirin2020012342338723272GʻolibNematullo Quttiboev1620021302424852274GʻolibGochguli Gochguliyev1420031302523822377GʻolibZayniddin Tojiyev1320041262231811569GʻolibLeonid Koshelev1220051262123781565GʻolibAnvarjon Soliyev2920061302523841277GʻolibServer Jeparov1820071302640831382GʻolibAleksandr Geynrix1620082302352641474Ikkinchi oʻrinZayniddin Tojiyev17200923018102691664GʻolibOdil Ahmedov1620102261763411957Chorak finalAleksandr Geynrix1120113261565331751GʻolibDušan Savić720121261853511659Yarim finalTemurxoʻja Abduxoliqov1320134261736452554Yarim finalKaxa Maxaradze
Temurxoʻja Abduxoliqov

Dilshod Sharofetdinov620141262330541472Yarim finalIgor Sergeyev1120151302433662375Yarim finalIgor Sergeyev2320165301578493052Uchinchi bosqichIgor Sergeyev1120173301857442859Nimchorak finalIgor Sergeyev1320182322075612567Ikkinchi oʻrinTiago Bezerra1720191262231751869GʻolibDragan Cheran2320201262123761865GʻolibDragan Cheran2120211261934511860Ikkinchi oʻrinDragan Cheran1620221261592471854Chorak finalDragan Cheran20202312616554125531/8 finalDragan Cheran13202462611510423738Yarim finalDragan Cheran1320252301866592360GʻolibIgor Sergeyev20

 Xalqaro musbaqalar 

MusobaqaOʻGʻDMUGOʻGOsiyo kubogi egalari kubogi146263723Osiyo chempionlar kubogi210159Osiyo Chempionlar ligasi110462440146145Umumiy126532647188177
MavsumMusobaqaBosqichKlubUySafarNatija1994-95Osiyo kubogi egalari kubogiPreliminary round Ravshan Kulob10-0 Taraz0-3 Alay-Osh-Pirim5-1 Merw4-01998-99Osiyo kubogi egalari kubogiBirinchi bosqich Xoʻjand4-11-15-2Ikkinchi bosqich Nisa Aşgabat6-00-56-5Uchinchi bosqich Al-Ittihad0-10-30-41999-2000Osiyo chempionlar kubogiBirinchi bosqich Irtysh Pavlodar5-20-75-92001-02Osiyo kubogi egalari kubogiBirinchi bosqich SKA-PVO Bishkek3-11-24-3Ikkinchi bosqich Regar-TadAZ Tursunzoda2-21-33-52002-03Osiyo Chempionlar ligasiGuruh bosqichi Persepolis1-01st Al-Talaba3-0 Nisa Aşgabat3-0Yarim final BEC Tero Sasana1-01-32-32004Osiyo Chempionlar ligasiGuruh bosqichi Zob Ahan2-00-11st Qatar1-00-0 Riffaw/ow/oChorak final Al Wahda4-01-15-1Yarim final Seongnam0-00-20-22005Osiyo Chempionlar ligasiGuruh bosqichi Al-Ahli2-10-32nd Al-Zawraʼa1-20-1 Al-Jaish4-12-02006Osiyo Chempionlar ligasiGuruh bosqichi Qadsia2-21-22nd Foolad2-03-1 Al-Ittihad2-01-22007Osiyo Chempionlar ligasiGuruh bosqichi Al-Hilal0-20-22nd Kuwait2-11-0 Esteghlal FCw/ow/o2008Osiyo Chempionlar ligasiGuruh bosqichi Qadsia0-12-22nd Erbil2-05-1 Al-Gharafa2-02-22009Osiyo Chempionlar ligasiGuruh bosqichi Al-Hilal1-10-22nd Saba Qom2-12-0 Al-Ahli2-02-11/8 final Ettifaq2-1Chorak final Al-Ittihad1-10-41-52010Osiyo Chempionlar ligasiGuruh bosqichi Al-Shabab1-31-22nd Sepahan2-10-2 Al Ain3-21-01/8 final Al-Gharafa0-12011Osiyo Chempionlar ligasiGuruh bosqichi Al Sadd1-11-24th Al-Nassr2-20-4 Esteghlal FC2-12-42012Osiyo Chempionlar ligasiGuruh bosqichi Al-Ittihad1-20-43rd Baniyas1-10-2 Al-Arabi3-11-02013Osiyo Chempionlar ligasiGuruh bosqichi Lekhwiya2-21-34th Al Shabab1-21-0 Ettifaq1-00-22015Osiyo Chempionlar ligasiGuruh bosqichi Al Ain0-11-13rd Naft Tehran2-11-1 Al-Shabab0-22-22016Osiyo Chempionlar ligasiGuruh bosqichi Al-Hilal2-21-43rd Tractor Sazi1-00-2 Al Jazira3-03-12018Osiyo Chempionlar ligasiPlay-off bosqichi Al-Gharafa1-22019Osiyo Chempionlar ligasiPlay-off birinchi bosqichi Al-Quwa Al-Jawiya2-1Play-off bosqichi Al-Nasr2-1Guruh bosqichi Persepolis1-01-13rd Al Ahli1-01-2 Al Sadd2-21-22020Osiyo Chempionlar ligasiGuruh bosqichi Shabab Al-Ahli2-10-01st Shahr Khodro3-01-0 Al-Hilal0-01-21/8 final Esteghlal FC2-1Chorak final Persepolis0-22021Osiyo Chempionlar ligasiGuruh bosqichi Tractor3-30-03rd Al-Quwa Al-Jawiya1-00-0 Sharjah1-11-42022Osiyo Chempionlar ligasiGuruh bosqichi Sepahan1-31-24th Al-Duhail0-32-3 Al-Taawoun5-41-0

 Stadion 
„Paxtakor“ markaziy stadioni 1956-yilda qurilgan boʻlib, dastlab sigʻimi 55 ming tomoshabinga moʻljallangan. Stadion 1996-yilda taʼmirlangan. 2007-yilning iyul oyida klub rahbariyati stadionning navbatdagi taʼmirlanishini eʼlon qildi. 2009-yilda rekonstruksiya ishlari nihoyasiga yetdi, sigʻimi 35 mingga kamaytirildi va stadion toʻliq oʻrindiqli stadionga aylandi. 2010-yil yanvar oyida ushbu stadion Oʻzbekistonning 2009-yildagi eng yaxshi sport inshooti deb topilgan.

Jamoa Toshkentdagi oʻyinlarini, asosan, „Paxtakor“ stadionida, oʻquv mashgulotlarini Qibray bazasi (katta va kichik stadion, qishki yopiq manej)da oʻtkazadiOʻzME. Birinchi jild. Toshkent, 2000-yil.

 Raqobat 
 Markaziy Osiyo derbisi 

Sovet davrida „Paxtakor“ning asosiy va asosiy raqibi Qozogʻistonning oʻsha davrdagi eng kuchli klubi – Olmaotaning „Qayrat“ klubi edi.

Bu ikki klub oʻrtasidagi qarama-qarshilik Markaziy Osiyo derbisi deb ataldi. Unga respublikalarning oliy rahbariyati tashrif buyurishi shart edi va stadionlarda haqiqiy toʻliq uylar bor edi.

Bu XX asr oʻrtalarida Qozogʻiston va Oʻzbekiston oʻrtasida yuzaga kelgan barcha darajadagi umumiy raqobatning bir qismi edi.

SSSR parchalanganidan soʻng, „Paxtakor“ va „Qayrat“ oʻz mamlakatlari milliy chempionatlarida qatnasha boshladilar va shunga koʻra, xalqaro turnirlarda tez-tez toʻqnash kelishmadi, faqat kamdan-kam uchraydigan oʻrtoqlik oʻyinlari bilan cheklanib qolishdi. Umuman olganda, jamoalar oʻzaro 80 dan ortiq rasmiy oʻyin oʻtkazishgan.

Sovet davrida ham Markaziy Osiyoning boshqa respublikalarining yetakchi klublari – Dushanbe „Pomir“, Ashxobodning „Kopetdog“ va Bishkekning „Alga“ jamoalari „Paxtakor“ning asosiy raqiblari hisoblanardi.

 Oʻzbek El Klassikosi 

1990-yillardan to 2000-yillarning oʻrtalarigacha „Paxtakor“ ning asosiy asosiy raqibi Fargʻonaning „Neftchi“ jamoasi boʻlgan. Bu klublar oʻrtasidagi har bir uchrashuv muxlislarda katta qiziqish va hayajon uygʻotdi.

Muxlislar va OAV tomonidan bu qarama-qarshilik „Oʻzbek El Klassikosi“ deb nomlandi. Dastlabki 15 mavsumda (qisqa tanaffuslar bilan) asosan ushbu 2 klub Oʻzbekiston chempionatida 1 va 2-oʻrinlarni boʻlishib olishdi.

Oliy ligada Toshkent klublarining gegemonligi boshlanganidan keyin (2000-yillarning oʻrtalaridan) va Fargʻonaning „Neftchi“ jamoasi natijalarining pasayishi natijasida bu qarama-qarshilik oʻrnini Toshkent derbisiga boʻshatib bergan boʻlsa-da, haligacha eʼtiborga moliklaridan biri boʻlib qolmoqda.

 Toshkent derbisi 

2005-yilda Toshkentda „Quruvchi“ klubi tashkil etilib, 2008-yilda nomi „Bunyodkor“ga oʻzgartirildi. Oʻzbekiston Oliy ligasida ishtirok etgan ilk yillardanoq oltin medallar uchun kurashni boshladi.

2008—2011-yillarda klub qatorasiga toʻrt marta Oʻzbekiston chempioni boʻldi, „Paxtakor“ esa vitse-chempionlik yoki bronza medallari bilan cheklandi.

2007-yildan buyon Oʻzbekistondagi asosiy futbol qarama-qarshiligi Fargʻonaning „Neftchi“ jamoasidagi kabi Oʻzbekiston Kubogiga yoʻl olgan „Paxtakor“ – „Bunyodkor“ oʻyinlari boʻlib kelmoqda.

2012-yildan beri muntazam ravishda Oliy liga gʻolibiga aylanib kelayotgan (2016—2018-yillarda esa chempion) Toshkentning yana bir klubi – „Lokomotiv“ kuchaygach, „Paxtakor“ va „Bunyodkor“ning ushbu jamoaga qarshi oʻyinlari ham „Toshkent derbisi“ nomini oldi.

 Ijtimoiy mediada 
Taniqli oʻzbek xonandalari Shahzoda, Rustam Gʻoipov, „Parvoz“(sobiq), „Kvartet“, „Bojalar“ va „Ummon“ guruhlari oʻz qoʻshiqlarini „Paxtakor“ futbol klubiga bagʻishladi.

 Tarkib 
 Birinchi jamoa tarkibi 



 Ijaraga berilgan 

 U21 

 U19 

 Texnik xodimlar 
 Murabbiylar shtabi 

LavozimIsmBosh murabbiy Kamoliddin TojiyevYordamchi murabbiy Oybek UsmonxoʻjayevYordamchi murabbiy Yuriy SiyanovDarvozabonlar murabbiyi Pavel Bugalo

 Boshqaruv 
LavozimIsmPrezidentJahongir OrtiqxoʻjayevVitse PrezidentDilshod KarimovBosh direktorDmitry AdismanUmumiy ishlar direktoriMaksim ShatskixUmumiy ishlar direktoriNikolay Minchev

 Yutuqlari 
 Mahalliy 

 Oʻzbekiston Superligasi
 Chempion (16) (rekord): 1992, 1998, 2002, 2003, 2004, 2005, 2006, 2007, 2012, 2014, 2015, 2019, 2020, 2021, 2022, 2023

 Oʻzbekiston kubogi
 Gʻolib (14) (rekord): 1993, 1997, 2001, 2002, 2003, 2004, 2005, 2006, 2007, 2009, 2011, 2019, 2020, 2025
 Ikkinchi oʻrin: 1996, 1999, 2014, 2018, 2021

 Oʻzbekiston Superkubogi
 Gʻolib: (2) 2021, 2022
 Ikkinchi oʻrin: 1999, 2015, 2016, 2023

 Oʻzbekiston Liga kubogi
 Gʻolib: 2019-yil

 Sovet Birinchi Ligasi
 Gʻolib: 1972-yil

 Sovet kubogi
 Ikkinchi oʻrin: 1967-68

 Xalqaro 

 MDH kubogi
 Gʻoliblar: 2007-yil
 Ikkinchi oʻrin: 2008-yil

 IFA qalqoni (IFA)
 Gʻoliblar: 1993

 Osiyo chempionlar ligasi
 Yarim finalchi: 2002-03, 2004

 Boshqaruv tarixi 
MamlakatIsmDanGachaDavomiyligiOʻyinGʻDMGʻal %Valeriy Bextenev19561956Yuriy Xodotov19571957Lev Olshanskiy19571959Aleksandr Keller19601963Gavriil Kachalin19631963Aleksandr Abramov19641964Mixail Yakushin19651966Boris Arkadyev19671967Yevgeniy Yeliseyev19681968Mixail Yakushin19691970Aleksandr Keller19711971Vyacheslav Solovyov19721975Gavriil Kachalin19751975Anatoliy Bashashkin19761976Gennadiy Krasnitsky19761976Aleksandr Kochetkov19771979Oleg Bazilevich19791979Sergey Mosyagin19801980Ishtvan Sekech19811985Viktor Tixonov19861986Birodar Abduraimov19871988Viktor Nosov19891989Fyodor Novikov19901991Aleksandr Tarxanov19911992Ahral Inayatov19921992Bahodir Ibrohimov19931993Rustam Akramov19941994Ahral Inayatov19941994Hans Verèl19951996Aleksandr Ivankov19961997Ubirajara Veiga da Silva19981999Aleksandr Ivankov20002000Sergey Butenko20012002Viktor Jalilov20022002Ravshan Haydarov20022002Toshmurod Ogʻamurodov20032006Valeriy Nepomnyashchiy20062006Ravshan Haydarov20062007Viktor Jalilov20082009Miodrag Radulović1 January 20103 May 2010Ravshan Haydarov4 May 201027 September 2011Murod Ismoilov28 September 201127 December 2011Dejan Đurđević28 December 201120 June 2012Murod Ismoilov20 June 201231 December 2013Samvel Babayan3 January 201423 June 2015Noʻmon Hasanov8 July 201529 May 2016Grigoriy Kolosovskiy30 May 20165 April 2017Ravshan Haydarov6 April 20171 June 2017Jasur Abduraimov1 June 201723 June 2017Shota Arveladze23 June 201721 December 2020124901816Pieter Huistra6 January 202110 January 2022372386Slavche Vojneski11 January 20222022-yil 7-iyul17854Maksim Shatskix2022-yil 14-iyul2024-yil 4-dekabr0000Pedro Moreira2024-yil 4-dekabrKamoliddin Tojiyev

 Mashhur futbolchilar 
 Sobiq futbolchilar 
Asosiy maqola: Toshkentning „Paxtakor“ klubi futbolchilari roʻyxati

Oʻz mamlakatlari uchun xalqaro chegaralarga ega edi. „Paxtakor“da oʻynagan vaqtida ismlari qalin harflar bilan koʻrsatilgan futbolchilar oʻz mamlakatlarini namoyish etishdi.

 SSSR/Oʻzbekiston 

 Sobiq SSSR davlatlari

 Yevropa

 Janubiy Amerika

 Afrika

 Osiyo

 Yana qarang 
 Oʻzbekiston futbol klublari Osiyo kuboklarida

 Manbalar 

 Havolalar 

 Paxtakor futbol klubi Rasmiy veb saytida
 Paxtakor futbol klubi footballdatabase saytida
 Paxtakor futbol klubi Footballfactsru saytida jamoa tarixi


 Paxtakor futbol klubi fctables saytida
 Paxtakor futbol klubi Soccerway saytida
 Paxtakor futbol klubi Transfermarkt saytida

Turkum:Paxtakor Toshkent
Turkum:Oʻzbekiston futbol klublari
Turkum:Oʻzbekiston SSR futbol klublari
Turkum:Toshkent futbol klublari
Turkum:Oʻzbekiston Superligasi chempionlari
Turkum:Oʻzbekiston kubogi gʻoliblari
Turkum:Oʻzbekiston Superkubogi gʻoliblari
Turkum:Oʻzbekiston Superligasi jamoalari
Turkum:SSSR Oliy ligasi klublari
Turkum:1956-yilda Oʻzbekistonda tashkil etilganlar
Turkum:1956-yilda tashkil etilgan futbol klublari
Turkum:Alifbo boʻyicha futbol klublari